ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση απόφασης ίδρυσης και λειτουργίας του
Προγράμματος Μεταπτυχιακών Σπουδών με
τίτλο «Ηλεκτρολόγου και Ηλεκτρονικού Μηχανικού μέσω Έρευνας» (MSc by Research in Electrical
& Electronics Engineering), του Τμήματος Ηλεκτρολόγων και Ηλεκτρονικών Μηχανικών, της
Σχολής Μηχανικών του Πανεπιστημίου Δυτικής
Αττικής.
Σύσταση Μονάδας Ασφάλειας και Προστασίας
του Πανεπιστημίου Πελοποννήσου.
ΑΠΟΦΑΣΕΙΣ
Αριθμ. 28295
(1)
Έγκριση απόφασης ίδρυσης και λειτουργίας του
Προγράμματος Μεταπτυχιακών Σπουδών με
τίτλο «Ηλεκτρολόγου και Ηλεκτρονικού Μηχανικού μέσω Έρευνας» (MSc by Research in Electrical
& Electronics Engineering), του Τμήματος Ηλεκτρολόγων και Ηλεκτρονικών Μηχανικών, της
Σχολής Μηχανικών του Πανεπιστημίου Δυτικής
Αττικής.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και Άλλες Διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την
Κοινωνία και Λοιπές Διατάξεις» (Α’ 141).
4. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
5. Τον ν. 5094/2024  «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
6. Τον Εσωτερικό Κανονισμό Λειτουργίας του Πανεπιστημίου Δυτικής Αττικής (Β’ 4621/2020).
7. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού Λειτουργίας των
Προγραμμάτων Μεταπτυχιακών Σπουδών του Πανεπιστημίου Δυτικής Αττικής» (B’ 4861/2023).
8. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας, Έρευνας και Θρησκευμάτων, σχετικά με την «Εφαρμογή των διατάξεων του ν. 4957/2022
“Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της Ποιότητας, της Λειτουργικότητας και της
Σύνδεσης των Α.Ε.Ι. με την κοινωνία και λοιπές διατάξεις”
για την οργάνωση και λειτουργία προγραμμάτων μεταπτυχιακών σπουδών και λοιπά θέματα».
9. Την υπό στοιχεία 108990/Ζ1/08-09-2022 υπουργική
απόφαση του Υφυπουργού Παιδείας και Θρησκευμάτων
«Ρύθμιση των θεμάτων σχετικά με τη διαδικασία δωρεάν
φοίτησης σε Πρόγραμμα Μεταπτυχιακών Σπουδών με
τέλη φοίτησης» (Β’ 4899).
10. Την υπό στοιχεία 18137/Ζ1/16-02-2023 κοινή
υπουργική απόφαση των Υπουργών Παιδείας και Θρησκευμάτων - Επικρατείας «Καθορισμός των προϋποθέ-
σεων και της διαδικασίας οργάνωσης Προγραμμάτων
Μεταπτυχιακών Σπουδών με μεθόδους εξ αποστάσεως Εκπαίδευσης στα Ανώτατα Εκπαιδευτικά Ιδρύματα
(Α.Ε.Ι.)» (Β’ 1079).
11. Την υπ’ αρ. 4728/06.06.2018 απόφαση της Διοικούσας Επιτροπής του Πανεπιστημίου Δυτικής Αττικής
«Ίδρυση Προγράμματος Μεταπτυχιακών Σπουδών του
Τμήματος Ηλεκτρολόγων και Ηλεκτρονικών Μηχανικών
του Πανεπιστημίου Δυτικής Αττικής με τίτλο “Ηλεκτρικές
και Ηλεκτρονικές Επιστήμες μέσω Έρευνας”» (Β’ 2694).
12. Την υπ’ αρ. 10349/05.10.2018 απόφαση της Διοικούσας Επιτροπής του Πανεπιστημίου Δυτικής Αττικής
«Κανονισμός Σπουδών του Π.Μ.Σ. με τίτλο “Ηλεκτρικές
και Ηλεκτρονικές Επιστήμες μέσω Έρευνας” του Τμήματος Ηλεκτρολόγων και Ηλεκτρονικών Μηχανικών της
Σχολής Μηχανικών» (Β’ 4905).
13. Τις υπ’ αρ. 9/21-06-2023 (θέμα 3.2) και 3/07-02-2024
(θέμα 7.1) αποφάσεις της Συνέλευσης του Τμήματος
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
31 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1520
31.03.2025 20:49:17
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1520/31.03.2025
Ηλεκτρολόγων και Ηλεκτρονικών Μηχανικών, της Σχολής Μηχανικών του Πανεπιστημίου Δυτικής Αττικής.
14. Τη σχετική «Μελέτη Σκοπιμότητας και Έκθεση Βιωσιμότητας» της ίδρυσης του Προγράμματος Μεταπτυχια-
κών Σπουδών με τίτλο «Ηλεκτρολόγου και Ηλεκτρονικού
Μηχανικού μέσω Έρευνας» (MSc by Research in Electrical
& Electronics Engineering), του Τμήματος Ηλεκτρολόγων
και Ηλεκτρονικών Μηχανικών, της Σχολής Μηχανικών
του Πανεπιστημίου Δυτικής Αττικής.
15. Τη σχετική «Έκθεση Υλικοτεχνικής Υποδομής» και
«Προϋπολογισμό 5ετίας» της ίδρυσης του Προγράμματος Μεταπτυχιακών Σπουδών με τίτλο «Ηλεκτρολόγου
και Ηλεκτρονικού Μηχανικού μέσω Έρευνας» (MSc by
Research in Electrical & Electronics Engineering), του
Τμήματος Ηλεκτρολόγων και Ηλεκτρονικών Μηχανικών, της Σχολής Μηχανικών του Πανεπιστημίου Δυτι-
κής Αττικής.
16. Τη σχετική Έκθεση Ανάλυσης εξ αποστάσεως εκπαίδευσης της ίδρυσης του Προγράμματος Μεταπτυχια-
κών Σπουδών με τίτλο «Ηλεκτρολόγου και Ηλεκτρονικού
Μηχανικού μέσω Έρευνας» (MSc by Research in Electrical
& Electronics Engineering), του Τμήματος Ηλεκτρολόγων
και Ηλεκτρονικών Μηχανικών, της Σχολής Μηχανικών
του Πανεπιστημίου Δυτικής Αττικής.
17. Την υπ’ αρ. 46969/12-05-2023 διαπιστωτική πράξη του Αντιπρύτανη Έρευνας και Δια Βίου Εκπαίδευσης
του Πανεπιστημίου Δυτικής Αττικής, σχετικά με την
«Εκλογή Πρύτανη του Πανεπιστημίου Δυτικής Αττικής»
(Υ.Ο.Δ.Δ. 454).
18. Την υπ’ αρ. 77275/1-09-2023 (Υ.Ο.Δ.Δ. 921) πράξη
του Πρύτανη του Πανεπιστημίου Δυτικής Αττικής σχετικά με τον «Ορισμό Αντιπρυτάνεων, Τομέων Ευθύνης
Αυτών, Κατανομής Αρμοδιοτήτων και Σειράς Αναπλήρωσης του Πρύτανη του Πανεπιστημίου Δυτικής Αττικής»,
καθώς και της υπ’ αρ. 94297/12-10-2023 (Υ.Ο.Δ.Δ. 1141)
τροποποίησης αυτής.
19. Την υπ’ αρ. 124685/22-12-2022 (ΑΔΑ: 66ΥΚ46Μ9ΞΗΘ9Ξ) απόφαση του Πρύτανη του Πανεπιστημίου Δυτι-
κής Αττικής σχετικά με τη «Συγκρότηση της Επιτροπής
Μεταπτυχιακών Σπουδών του Πανεπιστημίου Δυτικής
Αττικής», καθώς και την υπ’ αρ. 86982/28-09-2023 (ΑΔΑ:
6ΡΡ846Μ9ΞΗ-ΝΞΦ) απόφαση Ανασυγκρότησης αυτού.
20. Την υπ’ αρ. 80818/12-09-2023 (ΑΔΑ: 9ΖΥΨ46Μ9ΞΗΘΑΔ) πράξη «Συγκρότησης της Συγκλήτου του Πανεπι-
στημίου Δυτικής Αττικής» του Πρύτανη του Πανεπιστημίου Δυτικής Αττικής.
21. Την υπ’ αρ. 97386/19-10-2023 (ΑΔΑ: ΨΛΓΧ46Μ9ΞΗΙ07) πράξη «Ανασυγκρότησης της Συγκλήτου του Πανε-
πιστημίου Δυτικής Αττικής» του Πρύτανη του Πανεπιστημίου Δυτικής Αττικής.
22. Την υπ’ αρ. 8/22-04-2024 (θέμα 2ο) απόφαση της
Επιτροπής Μεταπτυχιακών Σπουδών.
23. Την υπ’ αρ. 09/25-04-2024 (θέμα 20ο) απόφαση της
Συγκλήτου του Πανεπιστημίου Δυτικής Αττικής.
24. Την υπό στοιχεία QA 97/12-02-2025 απόφαση
πιστοποίησης της ΕΘΑΑΕ.
25. Την υπ’  αρ. 48871/16-01-2025 έκθεση Πιστοποίησης της Επιτροπής Εξωτερικής Αξιολόγησης και
Πιστοποίησης του ΠΜΣ «Ηλεκτρολόγου και Ηλεκτρονικού
Μηχανικού μέσω Έρευνας» (MSc by Research in Electrical
& Electronics Engineering), του Τμήματος Ηλεκτρολόγων
και Ηλεκτρονικών Μηχανικών, της Σχολής Μηχανικών
του Πανεπιστημίου Δυτικής Αττικής.
26. Την 47η/30-01-2025 συνεδρίαση του Συμβουλίου Αξιολόγησης και Πιστοποίησης, θέμα 2, «Έγκριση
εκθέσεων πιστοποίησης ΠΜΣ-Χορήγηση πιστοποίησης».
27. Την υπ’ αρ.6/07-03-2025 (θέμα 9Α) απόφαση της
Συγκλήτου του Πανεπιστημίου Δυτικής Αττικής «Επικύρωση της απόφασης ίδρυσης του ΠΜΣ “Ηλεκτρολόγου
και Ηλεκτρονικού Μηχανικού μέσω Έρευνας” (MSc by
Research in Electrical & Electronics Engineering), του
Τμήματος Ηλεκτρολόγων και Ηλεκτρονικών Μηχανικών,
της Σχολής Μηχανικών του Πανεπιστημίου Δυτικής Αττικής», σύμφωνα με την υπό στοιχεία QA 97/12-02-2025
απόφαση πιστοποίησης της ΕΘΑΑΕ.
28. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
29. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού,
αποφασίζει:
Την έγκριση ίδρυσης και λειτουργίας του Προγράμματος Μεταπτυχιακών Σπουδών με τίτλο ΠΜΣ «Ηλεκτρολό-
γου και Ηλεκτρονικού Μηχανικού μέσω Έρευνας» (MSc
by Research in Electrical & Electronics Engineering), του
Τμήματος Ηλεκτρολόγων και Ηλεκτρονικών Μηχανικών, της Σχολής Μηχανικών του Πανεπιστημίου Δυτι-
κής Αττικής, από το ακαδημαϊκό έτος 2025 - 2026, ως
ακολούθως:
Άρθρο 1
Γενικές Διατάξεις
Το Τμήμα Ηλεκτρολόγων και Ηλεκτρονικών Μηχανικών του Πανεπιστημίου Δυτικής Αττικής οργανώνει
και λειτουργεί Πρόγραμμα Μεταπτυχιακών Σπουδών
(ΠΜΣ) με ελληνικό τίτλο «Ηλεκτρολόγου και Ηλεκτρονικού Μηχανικού μέσω Έρευνας» και αγγλικό τίτλο “MSc
by Research in Electrical and Electronics Engineering”,
σύμφωνα με τις διατάξεις του ν. 4957/2022 (Α’ 141).
Άρθρο 2
Αντικείμενο - Σκοπός Μαθησιακά Αποτελέσματα
Το ΠΜΣ έχει σκοπό να δώσει στους Μεταπτυχιακούς
Φοιτητές (ΜΦ) τη δυνατότητα να εμβαθύνουν σε ένα
συγκεκριμένο πεδίο της επιστημονικής περιοχής του
Ηλεκτρολόγου και Ηλεκτρονικού Μηχανικού και να
εμπλακούν άμεσα και ενεργά στην εκπόνηση πρωτότυπης έρευνας στο πεδίο αυτό, υπό την επίβλεψη και
καθοδήγηση μέλους ΔΕΠ, ενισχύοντας παράλληλα το
ερευνητικό προφίλ και την πρωτότυπη ερευνητική παραγωγή του Τμήματος. Η ερευνητική κατεύθυνση του ΠΜΣ
συνδέεται ουσιαστικά αλλά και διαδικαστικά με τα Πανεπιστημιακά Εργαστήρια εντός του Τμήματος. Τα Εργα-
στήρια προκηρύσσουν θέσεις υποψηφίων, συμμετέχουν
στην επιλογή των υποψηφίων και παράλληλα αποτελούν
το χώρο φιλοξενίας, καθοδήγησης και υποστήριξης των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1520/31.03.2025
πρώτων ερευνητικών βημάτων των νέων ΜΦ, οι οποίοι εντάσσονται εξ αρχής στις ερευνητικές ομάδες των
Εργαστηρίων και λειτουργούν ως οργανικά μέλη τους
καθ’ όλη τη διάρκεια των σπουδών. Οι ανωτέρω σκοποί
καθορίζουν και τα βασικά χαρακτηριστικά του ΠΜΣ,
που είναι ο μικρός αριθμός προσφερόμενων θέσεων, η
αυστηρή επιλογή των υποψηφίων, η λειτουργία σε καθεστώς πλήρους φοίτησης χωρίς χρέωση τελών φοίτησης,
και η απαίτηση για δημοσίευση των αποτελεσμάτων της
έρευνας.
Ολοκληρώνοντας το ΠΜΣ οι φοιτητές θα είναι σε θέση:
- Να εμβαθύνουν σε εξειδικευμένα πεδία του γνωστικού αντικειμένου του Ηλεκτρολόγου και Ηλεκτρονικού
Μηχανικού, ώστε να αντιλαμβάνονται, να περιγράφουν
και να κατηγοριοποιούν τις θεωρητικές γνώσεις, τα μοντέλα αναπαράστασης της γνώσης, τις μεθόδους και τα
εργαλεία υπολογισμού και εφαρμογής των υπαρχουσών λύσεων αλλά και αντιμετώπισης των προκλήσε-
ων και ανοικτών ερευνητικών ερωτημάτων στα πεδία
αυτά,
- να αναλύουν προβλήματα, να συνθέτουν λύσεις και
να αξιολογούν συγκριτικά εναλλακτικές προσεγγίσεις
σε εξειδικευμένα πεδία του γνωστικού αντικειμένου του
Ηλεκτρολόγου και Ηλεκτρονικού Μηχανικού,
- να σχεδιάζουν και να υλοποιούν, αρχικά με επίβλεψη και προοδευτικά με σχετική αυτονομία, ερευνητικά
πλάνα με βάση συγκεκριμένες ερευνητικές μεθόδους
και πρωτόκολλα, για να ελέγξουν ερευνητικές υποθέσεις
και να τεκμηριώσουν την αποδοχή ή απόρριψη θέσεων
ή υποθέσεων, τόσο θεωρητικά, όσο και επιβεβαιωτικά πειραματικά,
- να συνεργάζονται με άλλους ομότιμους ειδικούς επιστήμονες σε διαθεματικά πεδία εφαρμογών των εξειδι-
κευμένων γνώσεών τους, με στόχο την ανάπτυξη νέας
γνώσης αλλά και καινοτομίας,
- να περιγράφουν και να παρουσιάζουν με σωστό,
ακριβή και πλήρη τρόπο την εργασία τους και τα αποτελέσματά της, σε ατομικό ή ομαδικό πλαίσιο και με
προφορικό, κειμενικό ή άλλο εποπτικό τρόπο ή μέσον,
- να έχουν αναπτύξει και να επιδεικνύουν έμπρακτα
την ευαισθητοποίησή τους ως προς την ηθική και τους
κανόνες της Έρευνας, ως προς τις ατομικές, κοινωνικές,
οικονομικές και περιβαλλοντικές διαστάσεις και συνέπειες των αποτελεσμάτων της, και να διακρίνουν τα ανοικτά
ερωτήματα και προκλήσεις που αυτά συνεπάγονται,
- να αναπτύσσουν τα ερευνητικά ενδιαφέροντά τους
ώστε να συνεχίσουν τις σπουδές τους στον τρίτο κύκλο
των διδακτορικών σπουδών, σε εξειδικευμένα πεδία
εντός του γνωστικού αντικειμένου του Ηλεκτρολόγου
και Ηλεκτρονικού Μηχανικού.
Άρθρο 3
Μεταπτυχιακοί Τίτλοι
Το ΠΜΣ οδηγεί στην απονομή Διπλώματος Μεταπτυχιακών Σπουδών με τίτλο «Ηλεκτρολόγου και Ηλεκτρο-
νικού Μηχανικού μέσω Έρευνας» μετά την πλήρη και
επιτυχή ολοκλήρωση των σπουδών με βάση το πρόγραμμα σπουδών.
Ο τίτλος απονέμεται από το Τμήμα Ηλεκτρολόγων και
Ηλεκτρονικών Μηχανικών της Σχολής Μηχανικών του
Πανεπιστημίου Δυτικής Αττικής. Ο ακριβής τύπος, μορφή και εμφάνιση του τίτλου καθορίζονται με απόφαση
της Σχολής Μηχανικών για όλα τα ΠΜΣ των Τμημάτων
της.
Η γραμματειακή υποστήριξη του ΠΜΣ γίνεται από τη
Γραμματεία του Τμήματος.
Άρθρο 4
Κατηγορίες Πτυχιούχων
Στο ΠΜΣ γίνονται δεκτοί πτυχιούχοι Ιδρυμάτων Τριτοβάθμιας Εκπαίδευσης της ημεδαπής ή ομοταγών,
αναγνωρισμένων από τον ΔΟΑΤΑΠ, ιδρυμάτων της αλλοδαπής. Οι τίτλοι σπουδών που γίνονται δεκτοί κατά
προτεραιότητα είναι των ειδικοτήτων του Ηλεκτρολόγου
και Ηλεκτρονικού Μηχανικού. Επίσης δεκτοί γίνονται
τίτλοι όλων των λοιπών ειδικοτήτων Μηχανικού ή Θετικών Επιστημών. Τίτλοι σπουδών άλλων ειδικοτήτων
εξετάζονται κατά περίπτωση από την Επιτροπή Αξιολόγησης Υποψηφίων.
Άρθρο 5
Χρονική Διάρκεια Σπουδών Γλώσσα Διδασκαλίας - Πιστωτικές Μονάδες
Η χρονική διάρκεια για τις σπουδές που οδηγούν στην
απονομή του Διπλώματος Μεταπτυχιακών Σπουδών
(ΔΜΣ) του Προγράμματος ορίζεται σε τρία (3) ακαδημαϊκά εξάμηνα.
Κατά τη διάρκεια των σπουδών, οι μεταπτυχιακοί φοιτητές υποχρεούνται σε παρακολούθηση και επιτυχή εξέ-
ταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών και τεχνικών
αναφορών, εκπόνηση μεταπτυχιακής διπλωματικής εργασίας και τέλος δημοσίευση των αποτελεσμάτων της
έρευνάς τους, σύμφωνα με τους όρους του Κανονισμού
Μεταπτυχιακών Σπουδών του ΠΜΣ.
Η διδασκαλία των μαθημάτων γίνεται υβριδικά, με
συνδυασμό (α) διά ζώσης διδασκαλίας με φυσική παρουσία στην αίθουσα και το εργαστήριο και (β) σύγχρο-
νης εξ αποστάσεως εκπαίδευσης, που δεν υπερβαίνει
το 75% των πιστωτικών μονάδων που απαιτούνται για
το δίπλωμα. Το ΠΜΣ δεν προσφέρεται με ασύγχρονη εξ
αποστάσεως εκπαίδευση.
Τα μαθήματα διεξάγονται στην ελληνική γλώσσα. Σε
περίπτωση προσκεκλημένων καθηγητών ή ομιλητών
από το εξωτερικό, τα μαθήματα ενδέχεται να διεξάγονται
στην αγγλική γλώσσα.
Η συγγραφή της Μεταπτυχιακής Διπλωματικής Εργασίας πραγματοποιείται στην ελληνική γλώσσα. Μπορεί
να γραφτεί στην αγγλική γλώσσα μετά από αίτηση του
μεταπτυχιακού φοιτητή με σύμφωνη γνώμη του επιβλέποντος και έγκριση από τη Συντονιστική Επιτροπή.
Για την απόκτηση του ΔΜΣ απαιτούνται συνολικά
ενενήντα (90) πιστωτικές μονάδες (ECTS). Το ΠΜΣ δεν
προσφέρεται σε καθεστώς μερικής φοίτησης.
Άρθρο 6
Πρόγραμμα Μαθημάτων
Το ενδεικτικό πρόγραμμα σπουδών έχει ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1520/31.03.2025
Α εξάμηνο (30 ECTS)
Β εξάμηνο (30 ECTS)
Γ εξάμηνο (30 ECTS)
Α.1 Μεθοδολογία Έρευνας και
Επιστημονική Συγγραφή (6 ECTS)
Β.1 Δεοντολογία και κανονιστικό
πλαίσιο των νεοαναδυομένων
τεχνολογιών (6 ECTS)
Γ.1 Μεταπτυχιακή Διπλωματική
Εργασία (30 ECTS)
Συνέχιση και ολοκλήρωση της
εκπόνησης έρευνας, με επίβλεψη
από μέλος ΔΕΠ, σε συγκεκριμένο
αντικείμενο. Συγγραφή και δημόσια
παρουσίαση MSc Thesis.
Α.2 Επιστημονικοί Υπολογισμοί
και Μαθηματική Μοντελοποίηση
(6 ECTS)
Β.2 Επιβλεπόμενη Έρευνα ΙΙ
(24 ECTS)
Συνέχιση της εκπόνησης έρευνας
Α’ εξαμήνου, με επίβλεψη από μέλος
ΔΕΠ, σε συγκεκριμένο αντικείμενο.
Συγγραφή και παρουσίαση Τεχνικής
Αναφοράς ΙΙ, με τα ενδιάμεσα
αποτελέσματα. Βαθμολόγηση από
την τριμελή επιτροπή.
Γ.2 Δημοσίευση Αποτελεσμάτων
Έρευνας (0 ECTS)
Υποχρεωτικό, χωρίς βαθμολόγηση
(NAI/OXI).
Μία (1) δημοσίευση κατ’ ελάχιστον.
Α.3 Επιβλεπόμενη Έρευνα Ι
(18 ECTS)
Εκπόνηση έρευνας με επίβλεψη
από μέλος ΔΕΠ, σε συγκεκριμένο
αντικείμενο. Συγγραφή και
παρουσίαση Τεχνικής Αναφοράς
Ι, με τα ενδιάμεσα αποτελέσματα.
Βαθμολόγηση από την τριμελή
επιτροπή.
Γ.3 Σεμινάριο Ηλεκτρολόγου και
Ηλεκτρονικού Μηχανικού (0 ECTS)
Υποχρεωτικό, χωρίς βαθμολόγηση
(NAI/OXI).
Άρθρο 7
Αριθμός Εισακτέων
Ο ανώτατος αριθμός των εισακτέων φοιτητών στο ΠΜΣ ορίζεται σε είκοσι πέντε (25) κατ’ έτος. Η εισαγωγή γίνεται μετά από προκήρυξη των θέσεων, με συγκεκριμένο τίτλο ερευνητικού θέματος η καθεμία, και επιλογή των
υποψηφίων. Η έναρξη διδασκαλίας γίνεται στο χειμερινό εξάμηνο.
Άρθρο 8
Προσωπικό
Διδακτικό έργο στο ΠΜΣ ανατίθεται με απόφαση της Συνέλευσης Τμήματος κατόπιν εισήγησης της ΣΕ, στις
ακόλουθες κατηγορίες διδασκόντων:
α) Μέλη ΔΕΠ/ΕΕΠ/ΕΔΙΠ/ΕΤΕΠ του Τμήματος ή άλλων Τμημάτων του ίδιου ή άλλου ΑΕΙ ή ΑΣΕΙ,
β) ομότιμους Καθηγητές ή αφυπηρετήσαντα μέλη ΔΕΠ του Τμήματος ή άλλων Τμημάτων του ιδίου ή άλλου ΑΕΙ,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες ερευνητικών και τεχνολογικών φορέων του άρθρου 13α
του ν. 4310/2014 (Α’ 258) ή λοιπών ερευνητικών κέντρων και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι διαθέτουν εξειδικευμένες γνώσεις και σχετική εμπειρία στο
γνωστικό αντικείμενο του ΠΜΣ.
Δικαίωμα επίβλεψης Μεταπτυχιακών Διπλωματικών Εργασιών (ΜΔΕ) έχουν οι διδάσκοντες των περιπτώσεων
α) έως στ) της προηγούμενης παραγράφου, υπό την προϋπόθεση ότι είναι κάτοχοι διδακτορικού διπλώματος. Με
απόφαση της Συνέλευσης Τμήματος δύναται να ανατίθεται η επίβλεψη ΜΔΕ και σε μέλη ΔΕΠ/ΕΔΙΠ/ΕΤΕΠ του Τμήματος που δεν έχουν αναλάβει διδακτικό έργο στο ΠΜΣ.
Η ανάθεση διδασκαλίας μαθημάτων, σεμιναρίων και ασκήσεων του ΠΜΣ, καθώς και της επίβλεψης της έρευνας
και της εκπόνησης της Μεταπτυχιακής Διπλωματικής Εργασίας, γίνονται ύστερα από εισήγηση της Συντονιστικής
Επιτροπής και έγκριση της Συνέλευσης Τμήματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1520/31.03.2025
Άρθρο 9
Υλικοτεχνική υποδομή
Για την λειτουργία του ΠΜΣ διατίθενται οι χώροι διδασκαλίας του Τμήματος, οι Βιβλιοθήκες/Αναγνωστήρια
και οι λοιποί κοινόχρηστοι χώροι του Ιδρύματος καθώς
και οι χώροι και ο εξοπλισμός των θεσμοθετημένων
Εργαστηρίων του Τμήματος:
- Εργαστήριο Ηλεκτρικών Κυκλωμάτων και Μετρήσεων Ηλεκτρικής Ισχύος
- Εργαστήριο Υψηλών Τάσεων και Ενεργειακών Συστημάτων
- Εργαστήριο Ηλεκτρικών Εγκαταστάσεων και Κατασκευών
- Εργαστήριο Ηλεκτρονικών Διατάξεων και Υλικών
- Εργαστήριο Τηλεπικοινωνιών και Επεξεργασίας
Σήματος
- Εργαστήριο Μικροσυστημάτων, Αισθητήρων, Ενσωματωμένων Διατάξεων και Αυτοματισμού
- Εργαστήριο Τεχνολογιών Ηλεκτρονικής και Υπολογιστών
- Εργαστήριο Επικοινωνιών και Δικτύων
- Εργαστήριο Ευφυών Τεχνολογιών, Α.Π.Ε. και Ποιότητος
- Εργαστήριο Ενεργειακών Εφαρμογών και Συστημάτων Εξοικονόμησης Ενέργειας
- Εργαστήριο Δικτύων και Υπηρεσιών Υπολογιστών
Άρθρο 10
Διάρκεια Λειτουργίας
Το ΠΜΣ θα λειτουργήσει μέχρι το ακαδημαϊκό έτος
2033-2034, εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με τα προβλεπόμενα στον ν. 4957/2022 (Α’ 141).
Άρθρο 11
Κόστος Λειτουργίας
Το ΠΜΣ προσφέρεται χωρίς τέλη φοίτησης.
Η φύση του γνωστικού αντικειμένου και ο τεχνολογικός της χαρακτήρας απαιτούν σημαντική υλικοτεχνική
υποδομή το μεγαλύτερο μέρος της οποίας διατίθεται
ήδη από το Τμήμα και τα εργαστήριά του. Το ΠΜΣ προσφέρεται χωρίς τέλη φοίτησης. Η κάλυψη του κόστους
λειτουργίας του ΠΜΣ μπορεί να προέρχεται από τα Πανεπιστημιακά Εργαστήρια του Τμήματος, καθώς και από
εναλλακτικές πηγές όπως:
α) Δωρεές, χορηγίες και πάσης φύσεως οικονομικές
ενισχύσεις,
β) κληροδοτήματα,
γ) πόρους από ερευνητικά έργα ή προγράμματα,
δ) ιδίους πόρους του ΠΑΔΑ,
ε) τον κρατικό προϋπολογισμό ή το πρόγραμμα
δημοσίων επενδύσεων, και
στ) κάθε άλλη νόμιμη πηγή.
Άρθρο 12
Μεταβατικές Διατάξεις
Οι μεταπτυχιακοί φοιτητές οι οποίοι στις 31/8/2025
δεν έχουν αποφοιτήσει ή δεν έχουν διαγραφεί από το
Π.Μ.Σ. με τίτλο «Ηλεκτρικές και Ηλεκτρονικές Επιστήμες
μέσω Έρευνας» (Β’ 2694/2018), εντάσσονται αυτοδίκαια
στο νέο ΠΜΣ (Ηλεκτρολόγου και Ηλεκτρονικού Μηχανικού μέσω Έρευνας) την 1η Σεπτεμβρίου 2025. Οι φοι-
τητές αυτοί ολοκληρώνουν τις σπουδές τους στο νέο
ΠΜΣ σύμφωνα με τον κανονισμό του. Η διαδικασία αντιστοίχισης και χρονικών περιορισμών ολοκλήρωσης των
σπουδών καθορίζονται από την Συνέλευση Τμήματος
μετά από εισήγηση της Συντονιστικής Επιτροπής.
Όλα τα θέματα που δεν προβλέπονται στην παρούσα
απόφαση, θα ρυθμίζονται από τον Κανονισμό Μεταπτυχιακών Σπουδών και από τα αρμόδια όργανα σύμφωνα
με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 17 Μαρτίου 2025
Ο Πρύτανης κ.α.α.
Ο Αντιπρύτανης
Έρευνας, Καινοτομίας και Δια Βίου Μάθησης
ΠΕΤΡΟΣ ΚΑΛΑΝΤΩΝΗΣ
Ι
Αριθμ. απόφ. 52
(2)
Σύσταση Μονάδας Ασφάλειας και Προστασίας
του Πανεπιστημίου Πελοποννήσου.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, λειτουρ-
γικότητας και της σύνδεσης των Α.Ε.Ι. με την κοινωνία
και λοιπές διατάξεις» (Α’ 141), ιδίως την παρ. 1 του άρθρου 14, το άρθρο 207 και την  παρ. 2 του άρθρου 469.
2. Το π.δ. 13/2000 «Ίδρυση Πανεπιστημίου Πελοποννήσου» (Α’ 12).
3. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
4. Την περ. (θ) της παρ. 2 του άρθρου 5 και 9 του
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131).
5. Το Κεφάλαιο IA: Ψηφιακή Διαφάνεια-Πρόγραμμα
Διαύγεια (άρθρα 75 έως 83) του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
6. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
7. Την υπ’ αρ. 8593/27.10.2022 (Υ.Ο.Δ.Δ. 1150) διαπιστωτική πράξη του Πρύτανη του Πανεπιστημίου Πελο-
ποννήσου, με την οποία διαπιστώνεται η Συγκρότηση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1520/31.03.2025
του Συμβουλίου Διοίκησης του Πανεπιστημίου Πελοποννήσου.
8. Την υπ’ αρ. 9780/01.12.2022 (Υ.Ο.Δ.Δ. 1175) διαπιστωτική πράξη, με την οποία διαπιστώνεται η εκλογή
ως Πρύτανη του Πανεπιστημίου Πελοποννήσου του
Αθανάσιου Κατσή, Καθηγητή του Τμήματος Κοινωνικής
και Εκπαιδευτικής Πολιτικής.
9. Την υπ’ αρ. 620/26.01/2023 (Β’ 500) απόφαση του
Πρύτανη περί καθορισμού του τομέα ευθύνης, μεταβίβαση αρμοδιοτήτων στους τρεις (3) Αντιπρυτάνεις του
Πανεπιστημίου Πελοποννήσου και καθορισμός αναπλήρωσης Πρύτανη.
10. Το γεγονός ότι, σύμφωνα και με το υπ’  αρ.
5065/04.03.2025 έγγραφο της Διεύθυνσης Οικονομικών
Υπηρεσιών, με την παρούσα απόφαση θα δημιουργηθεί
νέα θέση ευθύνης Προϊσταμένου Τμήματος και θα προκληθεί συνολική μηνιαία δαπάνη ύψους 453,83 ευρώ
(επίδομα θέσης: 377,00 ευρώ, μέγιστες εργοδοτικές
εισφορές: 76,83) και συνολική ετήσια δαπάνη ύψους
5.445,96 ευρώ, σε βάρος του τακτικού προϋπολογισμού
του Υ.ΠΑΙ.Θ.Α.
11. Την από 06/03/2025 προφορική εισήγηση του Πρύτανη του Πανεπιστήμιου Πελοποννήσου.
12. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Τη σύσταση, το επίπεδο και τη διοικητική διάρθρωση
της προβλεπόμενης στο άρθρο 207 του ν. 4957/2022
(Α’ 141) Μονάδας Ασφάλειας και Προστασίας του Πανεπιστημίου Πελοποννήσου, ως εξής:
Άρθρο 1
Σύσταση - Οργανωτική Δομή
Συστήνεται στο Πανεπιστήμιο Πελοποννήσου διοικητική δομή σε επίπεδο τμήματος, με ονομασία «Μονάδα
Ασφάλειας και Προστασίας», η οποία υπάγεται απευθείας
στον Πρύτανη του Α.Ε.Ι. ή τον αρμόδιο Αντιπρύτανη στον
οποίον ανατίθεται ο τομέας της ασφάλειας και προστασίας του Α.Ε.Ι.
Άρθρο 2
Αποστολή
Η Μονάδα ασφάλειας και προστασίας έχει ως αποστολή την εφαρμογή και αξιολόγηση της πολιτικής και των
μέτρων για θέματα ασφάλειας και προστασίας εντός των
χώρων του ΑΕΙ με στόχο την εξασφάλιση της ομαλής και
αδιάλειπτης άσκησης των εκπαιδευτικών, ερευνητικών,
διοικητικών και λοιπών δραστηριοτήτων του ΑΕΙ καθώς
και την υποστήριξη της επιτροπής ασφάλειας και προστασίας του ΑΕΙ κατά την άσκηση των αρμοδιοτήτων της.
Άρθρο 3
Αρμοδιότητες
1.Η Μονάδα Ασφάλειας και Προστασίας του Πανεπιστημίου Πελοποννήσου, είναι αρμόδια για:
α) Την εξασφάλιση της ομαλής και εύρυθμης λειτουργίας του Α.Ε.Ι.,
β) την προστασία του προσωπικού και των φοιτητών
του Α.Ε.Ι. και η φύλαξη των υποδομών, των εγκαταστάσεων και του εξοπλισμού του Α.Ε.Ι.,
γ) την εφαρμογή του συστήματος ελεγχόμενης πρόσβασης της παρ. 1 του άρθρου 332 και του Κανονισμού
Ελεγχόμενης Πρόσβασης,
δ) η στελέχωση, λειτουργία και υποστήριξη του Κέντρου Ελέγχου και Λήψης Σημάτων και Εικόνων,
ε) τον σχεδιασμό δράσεων και την υποβολή εισηγήσεων προς την Επιτροπή Ασφάλειας και Προστασίας του
Πανεπιστημίου Πελοποννήσου για την ενίσχυση του επιπέδου ασφάλειας και προστασίας των υποδομών και του
εξοπλισμού του Α.Ε.Ι.,
στ) την υποστήριξη του Πρύτανη ή του αρμόδιου Αντιπρύτανη του Πανεπιστημίου Πελοποννήσου σε θέματα
ασφάλειας και προστασίας, καθώς και της Επιτροπής
Ασφάλειας και Προστασίας του Πανεπιστημίου Πελοποννήσου για την άσκηση των αρμοδιοτήτων της,
ζ) το σχεδιασμό προγραμμάτων, δράσεων, σεμιναρίων, ενημερωτικού χαρακτήρα εκδηλώσεων και άλλων
συναφών δραστηριοτήτων και πρωτοβουλιών, σε συνεργασία με φορείς του δημόσιου τομέα, όπως αυτός
οριοθετείται στην περ. α) της παρ. 1 του άρθρου 14 του
ν. 4270/2014 (Α’ 143) ή κοινωνικούς φορείς, με σκοπό
την ευαισθητοποίηση του διδακτικού και διοικητικού
προσωπικού, καθώς και των φοιτητών για την πρόληψη της παραβατικής συμπεριφοράς, καθώς και για την
αντιμετώπιση έκτακτων καταστάσεων,
η) την τήρηση Μητρώου όλων των μέσων, ηλεκτρονικών συστημάτων και τεχνολογικού εξοπλισμού ασφάλει-
ας που εγκαθίστανται στους χώρους του Πανεπιστημίου
Πελοποννήσου,
θ) την εκπόνηση σχεδίων ασφάλειας και αντιμετώπισης καταστροφών, σε συνεργασία με τους αρμόδιους
φορείς της Πολιτείας,
ι) την εκπόνηση σχεδίων ασφάλειας, ειδοποίησης και
διαφυγής ατόμων με αναπηρία από τους χώρους του
Πανεπιστημίου Πελοποννήσου σε έκτακτες καταστάσεις,
ια) κάθε άλλη αρμοδιότητα που θα καθορίζεται στον
νέο Οργανισμό του Πανεπιστημίου Πελοποννήσου και
σχετίζεται με το αντικείμενο της Μονάδας Ασφάλειας
και Προστασίας.
Άρθρο 3
Στελέχωση
1.Της Μονάδας Ασφάλειας και Προστασίας προΐστανται υπάλληλος, μόνιμος ή με σχέση εργασίας Ιδιωτι-
κού Δικαίου Αορίστου Χρόνου, όλων των κλάδων και
ειδικοτήτων των κατηγοριών ΠΕ ή ΤΕ, σύμφωνα με τα
οριζόμενα στα άρθρα 84 έως 87 του ν. 3528/2007 (Α’ 26).
2. Η Μονάδα στελεχώνεται από τακτικό προσωπικό
του Πανεπιστημίου Πελοποννήσου. Αν το τακτικό προσωπικό του Α.Ε.Ι. δεν επαρκεί για τη στελέχωσή της,
δύναται να απασχολείται έκτακτο προσωπικό με σύμβαση εργασίας ορισμένου χρόνου ή έργου, που επιλέ-
γεται σύμφωνα με τη διαδικασία του άρθρου 243 του
ν. 4957/2022 (Α’ 141).
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 6 Μαρτίου 2025
Ο Πρόεδρος
ΑΘΑΝΑΣΙΟΣ ΚΑΤΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1520/31.03.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201520.pdf | Tokens: 26793]